Ο **Εράρ Αμπραάμ** (*Hérard Abraham*, 28 Ιουλίου 1940 – 24 Αυγούστου 2022) ήταν στρατιωτικός και πολιτικός από την Αϊτή που υπηρέτησε ως υπηρεσιακός Πρόεδρος της Αϊτής το 1990, συντελώντας κυρίως στη μετάβαση στη δημοκρατία. Υπηρέτησε νωρίτερα ως υπουργός.

Βιογραφία
---------

Ο Αμπραάμ γεννήθηκε στο Πορτ-ο-Πρενς στις 28 Ιουλίου 1940.  Κατατάχθηκε στον στρατό της Αϊτής ως νέος και ανήλθε στο βαθμό του αντιστράτηγου. Ο Αμπραάμ έγινε ένα από τα λίγα στρατιωτικά μέλη στον στενό κύκλο του προέδρου Ζαν Κλοντ Ντιβαλιέ. Υποστήριξε το πραξικόπημα του 1986 εναντίον του τελευταίου. Επί ηγεσίας του Ανρί Ναμφί, υπηρέτησε ως υπουργός Εσωτερικών και Εθνικής Άμυνας από τις 7 Φεβρουαρίου έως τις 24 Μαρτίου 1986, υπουργός Πληροφοριών και Συντονισμού από τις 24 Μαρτίου 1986 έως τον Ιανουάριο 1987 και υπουργός Εξωτερικών από τις 20 Ιουνίου έως τις 18 Σεπτεμβρίου 1988.  

Έγινε υπηρεσιακός πρόεδρος της Αϊτής στις 10 Μαρτίου 1990 έπειτα από διαδηλώσεις στους δρόμους που ανάγκασαν τον πρόεδρο Προσπέρ Αβρίλ να εξοριστεί.  Εγκατέλειψε την εξουσία τρεις ημέρες αργότερα, και έγινε ο μόνος στρατιωτικός ηγέτης στην Αϊτή κατά τη διάρκεια του εικοστού αιώνα που εγκατέλειψε την εξουσία οικειοθελώς. Ο Αμπραάμ βοήθησε στην εξασφάλιση των γενικών εκλογών της Αϊτής του 1990–91. Τον Ιανουάριο του 1991 βοήθησε σατην καταστολή της απόπειρας πραξικοπήματος από τον Ροζέ Λαφοντάν.   Τον Ιούλιο του 1991 αναγκάστηκε να αποσυρθεί από τον στρατό από τον πρόσφατα εκλεγμένο πρόεδρο Ζαν Μπερτράν Αριστίντ και μετακόμισε στις Ηνωμένες Πολιτείες. Εγκαταστάθηκε στο Μαϊάμι της Φλόριντα και αποσύρθηκε στην αφάνεια. 

Μετά το πραξικόπημα της Αϊτής του 2004 που ανάγκασε τον Αριστίντ να παραιτηθεί, ο Αμπραάμ ήταν ένας από τους διεκδικητές για τη θέση του πρωθυπουργού της Αϊτής. Ωστόσο ο φίλος του, Ζεράρ Λατορτί, επιλέχθηκε στο τέλος από το Συμβούλιο των Σοφών και διόρισε τον Αμπραάμ ως υπουργό στο υπουργικό του συμβούλιο.  Ο Αμπραάμ ορκίστηκε υπουργός Εσωτερικών και Εθνικής Ασφάλειας στις 17 Μαρτίου 2004.  Αργότερα διετέλεσε υπουργός Εξωτερικών από τις 28 Ιανουαρίου 2005 έως τις 9 Ιουνίου 2006 

Στις 7 Οκτωβρίου 2019, εν μέσω πανεθνικών διαδηλώσεων για την παραίτηση του προέδρου της Αϊτής Ζοβενέλ Μοΐζ, ο απόστρατος αντιστράτηγος έγραψε μια ανοιχτή επιστολή εκφράζοντας τη λύπη του για την κατάσταση. Κάλεσε τους πολιτικούς ηγέτες να επιδείξουν στοχαστικότητα και υπομονή για ένα ψήφισμα, ώστε η χώρα να μην μπορεί ποτέ ξανά να αποκαλείται «καταβρομισμένος τόπος» (αγγλικά με τον εξαιρετικά υβριστικό και χυδαιολογικό όρο: "shit hole"), αναφερόμενος στη φρασεολογία που αποδίδεται στον πρόεδρο των ΗΠΑ Ντόναλντ Τραμπ. 

Το 2020 ο πρόεδρος Ζοβενέλ Μοΐζ διόρισε τον Αμπραάμ σε μια πενταμελή επιτροπή για την κατάρτιση ενός νέου Συντάγματος της Αϊτής. Άρχισε να υποφέρει από όγκο στον εγκέφαλο πριν το θάνατό του και πέθανε σε ηλικία 82 ετών στις 24 Αυγούστου 2022 στο σπίτι του στο Φερμάτ.

Παραπομπές
----------

1. ↑  www.prensa-latina.cu/2022/08/25/excanciller-de-haiti-lamenta-muerte-del-general-herard-abraham.
2. ↑  Ανακτήθηκε στις 16  Αυγούστου 2022.
3. 1 2  «iciHaiti - Obituaries : Passing away of General Hérard Abraham». *Haiti Libre*. 2022\_08-25.. Ανακτήθηκε στις 2022\_08-31.
4. ↑  "REPORT ON THE SITUATION OF HUMAN RIGHTS IN HAITI", *Inter-American Commission on Human Rights*
5. ↑  «GENERAL STRIKE SHUTS DOWN MUCH OF HAITI CAPITAL». *The Boston Globe*. 1987-12-08. .
6. ↑  «Chapter LIV - Herard Abraham: 3/10/1990-3/13/1990 - Foire d'Opinions Haitiennes». Αρχειοθετήθηκε από το πρωτότυπο στις 14 Ιανουαρίου 2009. Ανακτήθηκε στις 10 Φεβρουαρίου 2010.
7. 1 2  Jacqueline Charles (2022\_08\_25). «Hérard Abraham, general who helped usher in Haiti's democratic transition, is dead». *Miami Herald*.. Ανακτήθηκε στις 2022\_08-29.
8. ↑  Jacqueline Charles (2022-08-25). «Hérard Abraham, general who helped usher in Haiti's democratic transition, is dead». *Miami Herald*.. Ανακτήθηκε στις 2022-08-29. Jacqueline Charles (25 Αυγούστου 2022). "Hérard Abraham, general who helped usher in Haiti's democratic transition, is dead". *Miami Herald*. Retrieved 29 Αυγούστου 2022.
9. ↑  «New Haiti government sworn in». *Agence-France Press* (Al Jazeera). 2004-03-17.. Ανακτήθηκε στις 2022\_)\*\_#!.
10. ↑  «iciHaiti - Obituaries : Passing away of General Hérard Abraham». *Haiti Libre*. 2022-08-25.. Ανακτήθηκε στις 31 August 2022. "iciHaiti - Obituaries : Passing away of General Hérard Abraham". *Haiti Libre*. 25 Αυγούστου 2022. Retrieved 31 Αυγούστου 2022.
11. ↑  «Ret. Lt. General Hérard Abraham Greatly Saddened by Situation in Haiti». *The Haiti Sentinel* (στα Αγγλικά). Αρχειοθετήθηκε από το πρωτότυπο στις 30 Οκτωβρίου 2019. Ανακτήθηκε στις 30 Οκτωβρίου 2019.
12. ↑  Jacqueline Charles (2022-08-25). «Hérard Abraham, general who helped usher in Haiti's democratic transition, is dead». *Miami Herald*.. Ανακτήθηκε στις 2022-08-29. Jacqueline Charles (25 Αυγούστου 2022). "Hérard Abraham, general who helped usher in Haiti's democratic transition, is dead". *Miami Herald*. Retrieved 29 Αυγούστου 2022.